cyanic-selkie/wikianc huggingface dataset:
Убиство без умисла
Детеубиство
Друга форма на убиство со умисла е детеубиството. Овој прекршок го создаде статутот во некои земји за време на дваесеттиот век. Најчесто, пресудата за детеубиство се донесува ако судот е убеден дека мајка си го убила своето новороденче додека рамнотежата во нејзиниот ум е нарушен како резултат на породувањето, на пример, во случаите на постпородилна депресија. Тоа е форма на убиство и ги има истиот опсег на казни како и пресудата за убиство. Детеубиството како прекршок се дели од убиството и не е редуктивна одбрана од убиството (како одбраните кои се споменати подолу), но во практика функционира на истиот начин како и редуктивната одбрана.
Убиство од небрежност
Убиство од небрежност е незаконско убивање на човечко суштество без премисла да се изврши кривично дело, јасно или индиректно. Се разликува од убиството со умисла поради отсуството на намера. Вообичаено се дели на две категории: конструктивно убиство и кривично убиство од небрежност.
Конструктивно убиство
Конструктивното убиство исто така се нарекува и „незаконско дело“. Формирано е врз основа на принципите на конструктивната злонамера, каде злобната намера, својствена за извршувањето на кривичното дело, се зема предвид во последиците од тоа кривично дело. Настанува кога некој убива без намера, за време на извршувањето на незаконското дело. Злонамерноста во злосторството се пренесува на убивањето, а резултат на тоа е обвинението за убиство. На пример, лице кое со своето возило поминува на црвено и удира некој кој ја преминува улицата, може да се смета дека тоа го планирал или дека е невнимателен, бидејќи нападнал и предизвикал кривична штета. Тука не постои намера да се убие, а смртта не би се сметала за убиство, туку ќе се смета за убиство од небрежност. Одговорноста на обвинетиот за предизвикувањто на смрт е создадена од вината за извршување на нешто кое би се сметало за помало кривично дело.
Закон во САД
Во САД, лесното убиство е полесна верзија на тешкото убиство и го опфаќа лицето кое ја предизвикува смртта на друго лице, додека извршува помало кривично дело – тоа е, прекршување на законот кое не стигнува до нивото на потешко кривично дело. Ова може автоматски да води до обвинение за убиството, доколу полесното кривично дело вклучува закон создаден да се заштити човековиот живот. Многу прекршувања на законите за безбедност се инфракции, што значи дека лицето може да биде обвинето без разлика на кривичната намера.
Закон во Англија
Конструктивното убиство во англискиот закон е извршување незаконски опасно дело кое предизвикува смрт. Овие поврзани принципи на конструктивното убиство, со кои убивањето за време на извршување потешко кривично дело водеа до казна за убиство, но беа укинати со Законот за убиство 1957 година. Постојат три услови за извршување на конструктивно убиство. -	Обвинетиот мора да стори незаконско дело. Ова мора да е кривичен, не граѓански прекршок и мора да вклучува кривична намера, намера или невнимание. Злосторствата кои вклучуваат небрежност или грешка не се доволни. -	Делото мора да е опасно. Дали делото е опасно се пресудува објективно од гледна точна на трезно и разумно лице, присутно на настанот, кое го сведочело делото. Обвинетиот не треба да биде свесен дека делото е опасно и делото не треба да биде насочено кон жртвата. -	Делото мора да биде причина за смртта на жртвата.
Кривично убиство од небрежност
Кривичното убиство од небрежност во САД најчесто се нарекува кривично убиство од небрежност, очигледна убиство од небрежност во Англија и Велс. Во судските надлежности на Шкотска и Комонвелтот на Нации може да се примени и прекршокот на виновно убиство. Настанува кога сериозна небрежност предизвикува смрт или во некои судски надлежности, сериозна невнимателност. Потребно е висок степен на небрежност за да се оправда кривичната одговорност. Поврзан концепт е волевото слепило, каде обвинетиот намерно се става себе во позиција, од која ќе биде несвесен за фактите кои би го направиле одговорен. Кривично убиство од небрежност настанува кога не се преземаат мерки, а должноста го налага тоа или кога должноста не се извршува успешно, што води до смрт. Постоењето на должноста е суштинско, бидејќи законот не воведува кривична одговорност за мерките да не се преземаат, освен ако на жртвата не и следуваат одредени дожности. Ова е воовичаено во случајот со професионалците кои се сериозно небрежни во текот на нивната вработеност. Пример за тоа е кога доктор неуспева да забележи дека резервите на кислород на пациентот се исклучиле и пациентот умира.
Закон во САД
Во судските надлежности, како што е Пенсилванија, доколку лице е толку невнимателно, што „покажува преголема рамнодушност кон човековиот живот“, обвинетиот може да е виновен за влошен напан како и за убиство од небрежност. Во многу судкси надлежности, како што е Калифорнија, злонамерата може да се смета за сериозна невнимателност и се сведува на волево или расипана рамнодушност кон човековиот живот. Во таков случај, престапникот може да биде виновен за убиство од втор степен.
Закон во Англија
Во Законот на Англија, сериозната небрежност претставува тест за убиството без умисла. Кривичното дело се дефинираше во Р против Бејтмен за да „се покаже големо непочитување на животот и безбедноста на другите, што се сведува на кривично дело проти државата и однесување кое заслужува казна. Во Р против Адомако, Горниот Дом (на Британскиот парламент), го потврди Р против Бејтмен и ги постави петте елементи за небрежност
Поротата треба да одлучи што го сочинува „сериозно небрежното однесување“.
Убиство без умисла во сообраќај или во алкохолизирана состојба
Убиство без умисла во сообраќајот е тешко кривично дело од група Ц и за одговорни ги смета лицата кои предизвикале смрт поради кривична небрежност или прекршување на законот за безбедност во сообраќајот. Вообичаена употреба на убиство без умисла во сообраќајот, вклучува судско гонење поради смрт, предизвикана поради возење под дејство на алкохол (одредено преку нивоата за прекумерна содржина на алкохол во крвта, кои се поставени од државите во САД), иако најчесто се потребни и самостојни прекршоци (како што е возење со неважечка возачка дозвола) или небрежност. Во Висконсин, лице кое предизвикува смрт со кој било вид на моторно возило додека е легално алкохолизиран може да е одговорен и обвинет за убиство со употреба на моторно возило во алкохолизирана состојба. Вината е во сторителот. Во 2003 година највисоката казна затвор била намалена од 40 години на 15 години затвор. Должината на казната сега е еднаква на обвинувањето и на пресудата во Висконсин за невнимателно убиство до трет степен.
Во Висконсин, како и во голем број од државите, убиство во сообраќајот настанува кога дејствувањето не е сторено за време на тешко кривично дело, бидејќи возење под дејство не е тешко кривично дело. Во некои држави во САД, како што е Тексас, убиство без умисла во алкохолизирана состојба особено се дефинира како прекршок. Лице предизвикува убиство без умисла во сообраќај, доколку тој или таа, управува со моторно возило на јавно место, управува во воздухопловството, со возила од водниот сообраќај или возило во забавен парк или собира мобилно возење во забавен парк во алкохолизирана состојба и поради таа алкохолизирана состојба, ја предизвикува смртта на некое друго лице. Убиство без умисла во алкохолизирана состојба, убиство без умисла во сообраќајот и други слични прекршоци бараат помала кривична намера од други прекршоци. Понатаму, фактот дека обвинетиот е овластен да употребува алкохол, супстанци за контрола, дрога, тешка дрога или други супстанци не претставува одбрана. На пример, во Тексас за да се докаже убиство без умисла во алкохолизирана состојба, не е потребно да се докаже дека лицето било небрежно при причинувањето на смртта на друго лице, ниту дека тој незаконски користел супстанца која го довела во алкохолизирана состојба, но само дека бил во алкохолизирана сотојба и управувал со моторно возило и како резултат на тоа некој починал. Истото правило на законот се применува во Њујорк за убиство без умисла во сообраќај од втор степен.
Помагање во самоубиство
Во некои држави од САД, помагањето во самоубиство се казнува како втор степен на убиство без умисла.
Дунавски провинции
Дунавските провинции на Римската Империја биле провинции во долниот тек на Дунав, во географска област која ги опфаќала средниот и долниот дунавски слив, Источните Алпи, Динарските Планини и Стара Планини. Тука влегуваат Норик, Дакија (Трајана и Аврелијана), северниот дел на Далмација, Мизија (Долна и Горна), Мала Скитија и Панонија (Горна и Долна). Дунав го дефинирал регионот на север, со Карпатите на север и исток. Овие провинции биле важни за императорската економија како рударските региони, и нивното општо значење во Империјата од 3 век е посочено од императорите кои дошле од регионот.
Римското присуство во регионот може да се опише како со четири фази од Август до Адријан: воено освојување под Август, и последователни воени дејства; воспоставување на воени бази покрај патишта и речни премини под Клавдиј; воспоставување кампови покрај реката за стационирање на легии и помошни војски спроведени од Флависката династија и Трајан; и понатамошно проширување во Дакија северно од Дунав. Пристапот на Адријан бил да се брани и одржува, политика која останала повеќе или помалку во сила до доцниот 4 век, кога се распаднала римската контрола. Моделот на римското населување по времето на Адријан станал стандарден: тврдина (кастра), воено гратче (канабае) поврзан со него, и гратче (муникипиум) развивајќи се на три или пет км подалеку.
Дунавското население се проценува на најмалку 2 милиони за време на владеењето на Август, и 3 милиони во II век, но овие бројки не се засноваат на тврди податоци, а подоцнежните археолошки истражувања покажуваат поголем степен на развој отколку што бил препознаен. Во времето на Антонините имало можеби од 3 до 6 милиони жители.
Диего Улиси
Диего Улиси (Diego Ulissi; р. во Чечина) — италијански професионален друмски велосипедист, кој вози за UCI World Tour екипата.
Кариера
Тој победил на јуниорската друмска трка на Светските првенства во 2006 и 2007. Тој е втор велосипедист некогаш - по Џузепе Палумбо – кој успеал да победи на две јуниорски светски првенства по ред. Тој победил на етапата 17 на Џиро д’Италија 2011, откако резултатот на Џовани Висконти бил повлечен поради несоодветен спринт.
Улиси подоцна ја освоил кралската етапа и генералниот пласман на Трката околу Словенија.
Во сезоната 2012, Улици повторно настапил на Џиро д’Италија, завршувајќи четврти во пласманот за млад возач.
Улиси ја освоил втората победа во Светската турнеја во текот на првата етапа на Трката околу Полска 2013, претекнувајќи ги Дарвин Атапума и Рафал Мајка од групата на бегството од 15 возачи. Подоцна, наесен освоил три италијански класици. На Милано-Торино, Илиси нападнал од мала група на фаворити, вклучувајќи го бранителот на титулата Алберто Контадор, на последното искачување за победа. Го освоил спринтот на нагорнина на Копа Сабатини една недела подоцна. На крај, Улиси повторно се одвоил од водечката група пред целта на Џиро дел’Емилија за победа.
Улиси освоил повеќе етапи во 2014 година и покрај недоволната форма на пролетните класици. Ја освоил втората етапа на Тур Даун Андер, започнувајќи ран спринт за да го порази етапниот фаворит Сајмон Геранс. Освоил две етапи на Џиро д’Италија. На петтата етапа отпочнал доцен напад против групата на фаворити и тесно ги поразил фаворитите на целта на првата поголема планинска етапа.
Откако ја завршил суспензијата поради допинг-тестот во март 2015 година, Улиси се вратил со победа на седмата етапа на Џиро д’Италија.
ВО 2016 година, Улиси се вратил на Џиро д’Италија, каде освоил две етапи. На четвртата етапа, Улиси се одвоил од водечката група и го поразил Том Димулен за пет секунди. На етапата 11 го претекнал предводникот Боб Јунгелс во завршните метри на етапата. Улиси го освоил својот прв поединечен хронометар во неговата кариера на втората етапа на Трката околу Словенија, победувајќи го крајниот победник на трката Реин Тарамае на кратката ридска патека. Во август, Улиси ја освоил третата етапа и крајниот пласман на Трката околу Чешка.
Во јуни 2017 година бил именуван во почетниот состав за Тур де Франс 2017. Ги претекнал Хесус Ерада и Том-Јелте Слагтер за победа на ГП Монтреал, негова прва победа во Светската турнеја во сезоната 2017. Улиси ја освоил Трката околу Турција, негова прва етапна трка. На трката ја преземал водечката маичка со соло-напад на четвртата етапа.
Допинг
Во јуни 2014 година било објавено дека Улиси имал позитивни резултати на допинг-тестот во текот на Џиро д’Италија 2014, каде освоил две етапи. Бил позитивен на лекот за астма салбутамол.
Улиси имал дозвола да го користи лекот, меѓутоа тестот покажал ниво, кое било скоро двапати поголемо. Исто така добил парацетамол од докторот на трката откако бил вклучен во пад на етапата.
Улиси и самиот доктор на екипата негирале дека го користеле инхалаторот за да се здобио со натпреварувачка предност, тврдејќи дека Улиси имал само две вдишувања пред почетокот на етапата. Екипата и предводникот на италијанската репрезентација, Давиде Касани, изразиле поддршка за Улиси. Сепак, бил привремено суспендиран од екипата и не можел да тренира со репрезентацијата.
Улиси се жалел до Меѓународниот велосипедистички сојуз (UCI) бидејќи се соочувал со двегодишна суспензија. По некое одложување, UCI го предале случајот на швајцарската федерација (поради живеалиштето на Улиси во Лугано) за да се отпочне дисциплинско сослушување. Улиси тврдел дека падот на етапата 11 на Џиро можела да предизвика повисоко ниво на салбутамол.
Швајцарскиот олимписки комитет се сложил со одбраната на Улиси дека го користал несоодветно салбутамолот и не со намера да мами. Затоа добил намалена деветмесечна суспензија, која завршила во март 2015 година.
Напад на аеродромот во Истанбул (2016)
На 28 јуни 2016 година, биле слушнати експлозии и истрели на аеродромот Ататурк во Истанбул, Турција. Истрелите од огнено оружје биле слушнати на паркингот на аеродромот, додека експлозиите се случиле во влезот кон терминалот во меѓународни пристигнувања и се чини дека се предизвикани од страна на бомбаши-самоубијци. Некои извештаи наведуваат дека експлозиите се случиле во различни делови на аеродромот. Четири вооружени мажи биле видени како бегаат после експлозиите.
Одговорност
Исламската Држава била обвинета од страна на премиерот Бинали Јилдирим иако сè уште никој нема преземено одговорност.
Албертов парк (Окленд)
Албертов парк (анг. Albert Park) е градски парк на рид во центарот на Окленд, Нов Зеланд кого го обиколуваат улиците Велсли Стрит Ист, Принцес Стрит, Бовен Евењу и Киченер Стрит. Од влезот на аголот на Боуен Ев. и Киченер Стр., се издигаат патеки меѓу ендемски дрва кон големиот рамен простор на врвот на ридот, каде има формална градина со фонтана, скулптури, топови и орнаментални цветни леи.
Северно од фонтаната од леано железо (1881) се наоѓа бронзена статуа на Кралицата Викторија (1897); јужно се наоѓа оркестарска естрада (Џејмс Слејтор, 1901). Во орнаменталните градини, близу излезот на Принцес Стрит има голем цветен часовник направен во 1953 со помош на донацијата на Роберт Лејдло, основачот на ланецот стоковни куќи Фармерс. Овој излез е директно спроти главниот влез на Оклендскиот универзитет, кого го краси саат-кула.
Паркот содржи и други уметнички дела и паметници, како мермерен паметник на Бурската војна и статуа на Сер Џорџ Греј (1904), преместена на ова место од пред Градскиот дом (Auckland Town Hall).
Интересно е да се спомене дека ридот на Албертовиот парк во себе содржи подземни тунели со вкупна должина од околу 4.8 км. Овие тунели се изградени во 1941 како скривници, но истите биле запечатени по војната, и така заборавени. Планирано е тунелите да се користат како туристичка атракција, но не се знае дали овој план ќе се реализира.
Централен музеј на вооружените сили на Украина
Централниот музеј на вооружените сили на Украина (украински: Центральний музей Збройних Сил України) — музеј кој се наоѓа во престолнината на Украина, Киев.
Музејот бил основан во октомври 1995 година. Следната година, според одлуката на Министерството за одбрана на Украина музејот станал главен или централен музеј од сите останати музеи со иста намена во земјата. Музејот своите врати за јавноста ги отворил во јуни 1998 година и од тогаш станал еден од најпопуларните во градот и земјата, посебно за обожавателите на воената историја.
Музејот се наоѓа во објектот на Домот на офицерите, кој објект бил изграден во периодот од 1931 до 1932 година од страна на архитектот Јосип Каракис.
Миљо Чешме
Миљо Чешме или Пајнчари — археолошко наоѓалиште во демирхисарското село Стругово. Претставува некропола од раната антика. Се наоѓа на 1,6 км северозападно од селото, каде на простор обраснат со дабова и лескова шума јасно се оцртуваат контурите на повеќе гробови. Според кажувањето на месен жител од селото, во 1937 година тука биле извршени археолошки ископувања од страна на Буда Борисављевиќ кој бил археолог-аматер и притоа биле откриени повеќе гробови во кои имало белезици, прстени, монети и керамички садови - пајнци. На теренот јасно се оцртуваат сондите иако местото е обраснато со џбунови од леска. Растојанието меѓу гробовите е 3–4 м, а нивните контури укажуваат на насоченост исток-запад. Во еден од гробовите во 1937 година се ископувало само јадрото со цел да се извадат прилозите. Страните на гробот се формирани од крупни камења, рамно исклепани од внатрешната страна. Околу сондите има доста расфрлени камења од што се добива впечаток дека гробовите биле покриени со тумули од камен. Откриениот материјал, според кажувањето, бил однесен во Народниот музеј во Белград.
NGC 7810
NGC 7810 — леќеста галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7810 се споменува и како UGC 12919, MCG 2-1-15, CGCG 433-18, IRAS 23597+1241.
Податоци од набљудување
Според морфолошката класификација на галаксиите, NGC 7810 е од видот S0. Видливиот сјај со голо око изнесува 13 m, а оној во рамките на интервалот од минималната до максималната честота 14 m, додека површинскиот сјај изнесува 12,5 m/лм2. NGC 7810 има привидни димензии од 1,2' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 2 м 19,1 с, а неговата деклинација, односно висината на лакот на тој агол, +12° 58' 18"". Положбениот агол на објектот е во износ од 80°.
Други поделби
Проучување на NGC 7810 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 163. Во рамките на атласот на длабокото небо, Уранометрија 2000.00, објектот припаѓа на групата означена со бројот 170; додека во Каталогот на основни ѕвезди (GSC) е групиран под бројот 600. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 318.
Аскопе (покраина)
Аскопе е покраина во регионот Ла Либертад во Перу. Главен град на покраината е Аскопе и истата е составена од осум окрузи.
Административна поделба
Покраината е поделена на осум окрузи. Окрузите и центрите се:
Пливање на светското првенство во водени спортови 2009 - 50м делфин во женска конкуренција
Квалификациите и полуфиналето за 50м жени делфин се одржаа на 31 јули 2009, а финалето на 1 август 2009.
Кожа (Врбен)
Кожа или Лесков Дол — археолошко наоѓалиште во гостиварското село Врбен. Претставува сакрален објект од средниот век. Се маоѓа на 2 км северозападно од патот за Маврови Анови, во северната зона на истоимениот рид над Мавровското Езеро, каде се гледаат грамади од кршен камен. Според традицијата, христијаните од целиот регион се собираат тука на првиот петок по Велигден.
ПУ „Орце Николов“ - Злеово
„Орце Николов“ — училиште во Злеово, Општина Радовиш.
99 п.н.е.
99 п.н.е. — година според општоприфатениот календар. Тоа била 99. година пред новата ера, 99. од првиот милениум п.н.е., 99. од 1 век п.н.е. и последна од 90-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5409 и 5410 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4651 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3661 и 3662 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 654.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 99 година се протега во 2537 и 2538, додека според второто гледиште, годината трае во текот на 2597 и 2598 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 444. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 742 и 741 исламска година пред хиџра.
Сиченг
Сиченг (кин. упр. 西城区, пинјин: Xīchéng Qū) е реон во градот Пекинг. Зафаќа површина од 32 км² и со тоа претставува најголем составен дел од стариот град (во II обиколница), а населението брои 706.691 жители. Поделен е на 15 подреони.
Economy
Во Сјиџенг се сместени седиштата на шпедитерското претпријатие COSCO, новинската агенција Сјинхуа, Банката на Кина и Државната електродистрибуција.
Образование
Во реонот се наоѓа Средното училиште при Пекиншкиот педагошки универзитет
Пештани (Охридско)
Пештани — село во Општина Охрид, во околината на градот Охрид.
Географија и местоположба
Ова село се наоѓа во Охридско, во јужниот дел на територијата на Општина Охрид, покрај брегот на Охридското Езеро и на самиот пат Охрид-Свети Наум. Селото е рамнинско, на надморска височина од 700 метри. Од градот Охрид, селото е оддалечено 15 километри.
Селото претставува средишна населба во западниот дел на планината Галичица. Се наоѓа долж брегот на Охридското Езеро, а низ него поминува патот Охрид-Свети Наум. Истото до крајот на Втората светска војна имало вистински селски амбиент. Куќите биле без ред и сместени во подножјето на стрмниот засек. Меѓутоа, по 1945 година, Пештани станало средиште за околните села. Денес, селото е долго 1 километар и поседува бројни современи куќи.
Поради поседувањето на месна канцеларија, централно основно училиште, амбуланта, пошта, продавници, хотели и вили, за населбата може да се каже дека претставува мала паланка од туристички и рибарски тип. Покрај селото се наоѓаат камповите „Градиште“ и „Елешец“.
Месностите во атарот ги носат следниве имиња: Анѓелец, Горно Село, Попоа Нива, Ѓоноо, Добра, Марејнца, Скала, Градиште, Краста, Болетирен, Плоча, Поле, Глаишоо и Велена.
Историја
Поширокото подрачје на селото е населено уште од бронзеното време, за што сведочи денес реконструираната наколна населба Залив на Коските со нејзиниот „Музеј на вода“.
Постои традиција дека селото некогаш се наоѓало во месноста Горно Село, која се наоѓа на североисточниот крај од селото. На ова место е наоѓалиштето Старо Село, каде се пронајдени остатоци од средновековни градби и предмети од секојдневниот живот.
Возвишувањето Градиште или Богоројца се наоѓа 2 километри јужно од Пештани. Таму се наоѓаат камења од некогашната тврдина.
Во век, Пештани било село во Охридската каза на Отоманското Царство.
Б. Нушиќ во 1894 година за Пештани запишал дека во селото постоел еден чифлиг кој припаѓал на Мухамед-бег и во селото имало 80 куќи, од кои 60 христијански и 20 муслимански. Во него се наоѓале џамија и црква. Муслиманите од селото по 1913 година се преселиле во градот Охрид.
Стопанство
Селото нема голем атар и зафаќа простор од 6,2 км2. На него преовладуваат шумите на површина од 280 хектари, на обработливото земјиште отпаѓаат 207 хектари, а на пасиштата само 5 хектари.
Денес, Пештани, нема некоја впечатлива земјоделска дејност, туку тоа прераснало во туристичка и рибарска населба.
До Втората светска војна, мештаните се занимавале главно со рибарство, продажба на дрва во Охрид и одгледување кози. Меѓутоа, по војната настанале промени. Сѐ повеќе се зголемувало значењето на туризмот, а се намалувале другите дејности. Бил изграден хотелот „Десарет“, како и два кампа. Потоа, исто така, со развојот на индустријата во градот Охрид, многумина се вработиле и таму.
Во денешно време, населението на Пештани е свртено кон развојот на туризмот и други сродни гранки. Добро се развиени услужните дејности: трговијата, угостителството и сообраќајот. Се градат нови приватни капацитети за сместување гости, како и приватни хотели.
Туризам
Пештани располага со бројни сместувачки капацитети, меѓу кои најголем е хотелот „Десарет“.
Сообраќај
Низ Пештани минува патот за манастирот Свети Наум, кој преку истоимениот граничен премин е поврзан со Албанија.
Пештани е поврзано со автобуска линија Охрид-Св. Наум, со чести поаѓања.
Население
Во книгата „Етнографија на вилаетите Адријанопол, Монастир и Салоника“ се вели дека во 1873 г. селото Пештани имало 90 домаќинства и 268 жители.
Според податоците на Васил К’нчов („Македонија. Етнографија и статистика“) од 1900 година, во Пештани живееле 610 жители, од кои 560 Македонци христијани и 50 Македонци-муслимани. Според егзархискиот секретар Димитар Мишев („La Macédoine et sa Population Chrétienne“), во 1905 година во Пештани имало 720 жители, под врховенството на Бугарската егзархија.
Поради својата разновидна функција, Пештани е голема населба, населена со македонско население. Така, во 1961 година селото имало 1.147 жители, а во 1994 година, бројот се зголемил на 1.346 жители.
Според пописот од 2002 година, во селото Пештани живееле 1.326 жители, од кои 1.319 Македонци, 1 Србин и 6 останати.
Според последниот попис од 2021 година, во селото живееле 1.145 жители, од кои 1.064 Македонци, 1 Влав, 2 Срби, 6 останати и 72 лица без податоци.
Родови
Селото Пештани отсекогаш во целост било населено само со Македонци од православна вероисповед. Родови во селото Пештани се:
Во Пештани се подигнати и куќи на жители од Скопје, но и други места, чии куќи се и постојано населени.
Самоуправа и политика
Селото влегува во рамките на Општина Охрид, која била проширена при новата територијална поделба на Македонија во 2004 година.
Во периодот од 1996 до 2004 година, селото било дел од некогашната Општина Охрид.
Во периодот од 1965 до 1996 година, селото било сместено во големата општина Охрид.
Во периодот од 1955 до 1965 година, селото било дел од тогашната општина Охрид.
Во периодот 1952-1955, селото било дел од тогашната Општина Галичица, во која покрај селото Пештани, се наоѓале и селата Велгошти, Велестово, Елшани, Лескоец, Љубаништа, Коњско, Рамне, Скребатно, Трпејца и Шипокно. Во периодот 1950-1952, селото било седиште на некогашната општина Пештани, во која влегувале селата Елшани и Пештани.
Избирачко место
Во селото постои избирачкото место бр. 1290 според Државната изборна комисија, сместени во просториите на основното училиште во Пештани.
Култура и спорт
Секоја година во Пештани се одржува меморијалниот турнир во мал фудбал „Стефан Толески“ во чест на прерано заминатиот фудбалер Стефан Толески. На турнирот учествуваат екипи од регионот. Турнирот започнува на крајот на јули, а завршува на 13 август, роденденот на Стефан Толески.
Иселеништво
Од селото е забележано мало иселување на некои домаќинства кон градот Охрид.
NGC 5387
NGC 5387 — спирална галаксија во соѕвездието Девица, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5387 се споменува и како UGC 8891, MCG 1-36-11, CGCG 46-26, IRAS 13559+0618.
Откривање
Телото е откриено на 8 мај 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 5387 е од видот Sbc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 13,1 m/лм2. NGC 5387 има привидни димензии од 1,6' х 0,3'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 58 м 24,7 с, а неговата деклинација, односно висината на лакот на тој агол, +6° 4' 14"". Положбениот агол на објектот е во износ од 22°.
Други поделби
Проучување на NGC 5387 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49724. Во рамките на атласот на длабокото небо, Уранометрија 2000.00, објектот припаѓа на групата означена со бројот 196; додека во Каталогот на основни ѕвезди (GSC) е групиран под бројот 315. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 96.
Горна Црква (Суво Грло)
Горна Црква — археолошко наоѓалиште во демирхисарското село Суво Грло. Претставува црква и некропола од средниот век. Се наоѓа на 300 м северозападно од селото, каде во непосредната близина на наоѓалиштето Куќишта, во 1941 година е изградена црква посветена на Св. Богородица. Црквата е изградена врз темелите од стара црква, градена од кршен камен и варов малтер, а на ѕидовите имало и фрескоживопис. Околу црквата биле откриени и гробови градени од камени плочи, со насоченост исток-запад.
Живоин Рафаиловиќ
Живоин Рафаиловиќ (срп. Живојин Рафаиловић) бил српски офицер и еден од основачите на Српскиот комитет на четничката акција.
Животопис
Бил роден во Мионица. Станал офицер при српската војска и го добил чинот капетан. Заедно со Милорад Гоќевац, Јован Атанацковиќ и Лука Ќеловиќ учествувал во основањето на Српскиот комитет на четничката акција кој се зафатил со препраќање на српски чети во Косово и Македонија.
Тој станал прв претседател на Извршниот комитет на СКЧА. Поради својот ангажман во четничкото движење зел неограничено отсуство од српската војска.
По уништувањето на првата препратена српска чета и сослушувањето од страна на Министерството за надворешни работи на Србија, по негово лично брање бил демобилизиран од војската, по што се посветил на комитетските работи.
Подоцна станал народен пратеник.
Стефано Бени
Стефано Бени (роден на 12 август 1947 година) е италијански сатиричен писател, поет и новинар. Неговите книги се преведени на околу 20 странски јазици и имаат постигнато забележителен комерцијален успех. Во Италија се продадени 2,5 милиони примероци од неговите книги.
Биографија
Бени има напишано многу успешни романи и антологии, меѓу кои се Бар Спорт, Елијанто, Тера!, Друштвото на селестините, Баол, Страшни воин комичари, Салтатемпо, Маргерита Долчевита и Бар под морето. Работел и со неделните списанија Л 'еспресо и Панорама, и со сатиричните Срце и Танго, месечните списанија Линус и Il Маго (каде што започнал и објавувал на рати дел од Бар Спорт) и весниците Ла Република и ил манифесто.
Каргов
Каргов (Kargow) — општина во округот Мекленбуршка Езерска Област, во Мекленбург-Западна Померанија, Германија.
Стефано Бени
Биографија
Тој, исто така, напишал телевизиски скици за Бепе Грило на почетокот на кариерата на Грило, а еден од овие скици – наречен „Пиетро Лонго=П2“ – предизвикал Псди да побара од комисијата РАИ да го отстрани Грило од РАИ ТВ; нивното барање било одбиено.
Во 1989 година, со Умберто Анџелучи, Бени го режирал филмот Музика за стари животни, адаптиран од неговата книга Стрип исплашени воини, со актерите Дарио Фо, Паоло Роси и Виола Симончиони. Две години пред тоа, бил и сценарист на друг филм, Топо Галилео на Франческо Лаудадио, во кој глуми неговиот пријател Бепе Грило и со музика на Фабрицио Де Андре и Мауро Пагани.
Со џез-музичарот Умберто Петрин, го напишал Мистериозо. Патување во тишината од Телониус Монк.
Неговите романи содржат, во имагинарни светови и ситуации, силна сатира на италијанското општество во последните неколку децении. Неговиот стил на пишување вклучува многу игра на зборови, неологизми и пародии на други книжевни стилови.
Во јануари и февруари 2010 година, го претставил настанот Бенак, средба меѓу него и францускиот писател Даниел Пенак.
Наводи
<references group="" responsive="1">
Киевски зоолошки музеј
Киевскиот зоолошки музеј (украински: Музей води) е музеј кој се наоѓа во престолнината на Украина, Киев.
Создавањето на зоолошкиот музеј се должи на формирањето на Украинската академија на науките во 1919 година. Денеска, во музејот се наоѓаат околу 5,000 експонати со околу 4,000 видови на животни.
Дабово
Дабово — кукушко село во Егејска Македонија, Република Грција.
934
934 (Римски бројки) — година според општоприфатениот календар. Тоа била 934 година од новата ера, 934. од првиот милениум, 34. од X век и петта од 930-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6442 и 6443 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5684 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4694 и 4695 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1687.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 934 година се протега во 3570 и 3571, додека според второто гледиште, годината трае во текот на 3630 и 3631 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1477. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 322 и 323 исламска година.
Камења на Стара Црква
Камења на Стара Црква — археолошко наоѓалиште во гостиварското село Врбјани. Претставува средновековна црква. Се наоѓа на околу 2 км западно од селото, на терен обраснат со густа шума, каде се гледаат контури од сакрален објект.
Шлај-Балтичко Море
Шлај-Балтичко Море (Schlei-Ostsee) — општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница е во градот Екернферде, иако самиот град не е член на заедницата. Била создадена на 1 јануари 2008 година од поранешните општински заедници Шлај, Шванзен и Виндеби.
Општинската заедница Шлај-Балтичко Море се состои од следниве општини:
Нова џамија (Равен)
Нова џамија (Равен) — една од двете џамии во селото Равен, во Општина Гостивар, Македонија.
NGC 804
NGC 804 — леќеста галаксија во соѕвездието Триаголник, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 804 се споменува и како IC 1773, UGC 1557, MCG 5-5-49, CGCG 503-79, CGCG 504-1.
Откривање
Објектот е откриен на 7 септември 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 804 е од видот S0. Видливиот сјај со голо око изнесува 13,7 m, а оној во рамките на интервалот од минималната до максималната честота 14,7 m, додека површинскиот сјај изнесува 12,6 m/лм2. NGC 804 има привидни димензии од 1,4' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 4 м 2,2 с, а неговата деклинација, односно висината на лакот на тој агол, + 30° 49' 57". Положбениот агол на објектот е во износ од 7°.
Други поделби
Проучување на NGC 804 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7873. Во рамките на атласот на длабокото небо, Уранометрија 2000.00, објектот припаѓа на групата означена со бројот 92; додека во Каталогот на основни ѕвезди (GSC) е групиран под бројот 2308. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 413.
Сето (јазик)
Сето или сету јазик е дел од групата на балтофински јазици и најчесто се смета како дијалект на јужниот естонски јазик. Неговиот статус за тоа дали е посебен јазик или не е доста оспорен. Јазикот го зборуваат околу 5.000 луѓе во Естонија. Исто така мал број на население го зборува и во Русија.
Волта конференција
Конференцијата Волта било името дадено на секоја од меѓународните конференции одржани во Италија од Кралската академија на науките во Рим, а финансирана од Фондацијата Алесандро Волта. Во меѓувоениот период, тие покривале голем број теми од науката и хуманистичките науки, наизменично меѓу двете.
Првата конференција, одржана на езерото Комо во 1927 година, довела до јавно воведување на принципот на несигурност од Нилс Бор и Вернер Хајзенберг. Втората конференција се одржала дури во 1932 година; нејзината тема била „Европа“ и била забележлива по учеството на голем број главно фашистички теоретичари, заедно со нефашисти како што е британскиот историчар Кристофер Досон. Во 1933 година третата конференција била на тема имунологија, а „Драмскиот театар“ во 1934 година. Во овој период, влијанието на италијанската аеронаутика добила интензитет, предводена од генералот Гаетано Артуро Кроко, аеронаутички инженер кој се заинтересирал за рам-џет моторите во 1931 година и влијаел на изборот на „Високи брзини во воздухопловството“ за состанокот во 1935 година. Овој состанок е забележлив историски бидејќи вовел голем број теми за компресибилноста и исто така ја вклучил првата презентација за отстранетите крила од Адолф Буземан.
Д фол (бенд)
Д'фол ги нарекуваат „најплодниот бенд на британското пост-панк движење“. Од 1979 до 2017 година, тие издадале триесет и еден студиски албум, и повеќе од три пати повеќе од таа бројка ако се земат предвид албумите и компилациите во живо (често издадени против желбата на Смит). Долго време биле поврзани со диск џокејот на Би-Би-Си, Џон Пил, кој ги бранел уште од почетокот на нивната кариера и ги опишал како негов омилен бенд, славно објаснувајќи: „тие се секогаш различни; тие се секогаш исти“. Смртта на Смит во 2018 година практично ставиlaкрај на групата.
Доцни 1970-ти: рани години
Д'фол е формиран во Прествич, Голем Манчестер, во 1976 година од Марк Е. Смит, Мартин Брама, Уна Бејнс и Тони Фрил. Четворицата пријатели се состанале за да си ги читаат пишувањата и да се дрогираат. Нивните музички влијанија го вклучуваат Кан (на кој бендот подоцна му оддадал почит на песната „ Јас сум Дамо Сузуки “), Велвет Андерграунд, Капетан Бифхарт и гаражни рок бендови како Монкс и Стуџис. Членовите беа посветени читатели, а Смит ги наведе HP Лавкрафт, Рејмонд Чендлер и Малколм Лори меѓу неговите омилени писатели. Откако ги виделе Секс Пистолс како ја одржуваат својата втора свирка во малата сала за слободна трговија во Манчестер во јули 1976 година, тие решиле да основаат бенд. Смит сакал да ја именува групата „The Outsiders“, но Фриел го смислил името „Д'фол“ по романот на Албер Ками од 1956 година. Смит станал пејач, Брама гитарист, Фрил свирел на бас гитара и Бејнс ги удираше лимените кутии за бисквити наместо тапани; не можејќи да си дозволи да купи сетбтапани, потоа се префрлилна клавијатура. Нивната музика била намерно сурова и репетативна. Песната „Repetition“, изјавувајќи „имаме репетиција во музиката, и никогаш нема да ја изгубиме“, послужила како манифест за музичката филозофија на Д'фол.
Црква „Успение на Пресвета Богородица“ - Злеово
Црква „Успение на Пресвета Богородица“ — црква која се наоѓа во Злеово, Општина Радовиш.
Д фол (бенд)
Доцни 1970-ти: рани години
Групата го одржала својот прв концерт на 23 мај 1977 година, во подрумот на Норт Вест Артс. Нивниот прв тапанар бил запаметен само како „Дејв“ или „Стив“ триесет и четири години, додека музичкиот писател Дејв Симпсон не открил дека тој речиси сигурно бил човек по име Стив Ормрод. Ормрод учествувал на само една свирка, делумно поради политичките разлики со другите членови на групата. Тој бил заменет со Карл Барнс. Д'фол брзо го привлекол вниманието на менаџерот Ричард Бун, кој потоа ja финансирал нивната прва сесија за снимање, а во ноември 1977 година снимиle материјал за нивното деби ЕП, Bingo-Master's Break-Out! Така, дебито на Д'фол на винил излегло во јуни 1978 година.
Составот на Фол ги претрпел своите први драстични промени во 1977-78 година. Кеј Керол, пријателка и колешка на Уна Бејнс во психијатриската болница, станала менаџер на групата и повремен придружен вокал, како и девојка на Смит. Фрил, незадоволен од раководството на Керол, си заминал во декември 1977 година (тој продолжиl да го формира Пасаж со Дик Витс). Накратко бил заменет од Џони Браун, а подоцна и од Ерик Мекган (познат и како Ерик Ферет). Падот бил снимен на 13 февруари 1978 година за ТВ-шоуто на Гранада, „Што се случува“, водено од Тони Вилсон, изведувајќи ги „Психо мафија“, „Индустриски имот“ и „Дрезденски кукли“, со краткиот состав на Смит, Брама, Брнс, Бејнс и Мекган. Бејнс си заминал во март 1978 година по предозирањето со дрога и последователен нервен слом, по што бил заменет од Ивон Полет; Мекган дал отказ во мај, со презир кон возачот на комбето на групата, Стив Дејвис, кој бил облечен во хавајска кошула додека ги носел на снимањето на нивната прва сесија за влијателниот радио диџеј Џон Пил. Мартин Брама го обвинил распаѓањето на оригиналниот состав, на стилот на водење на Смит, заедно со фаворизирањето на партнерот од страна на Керол: „Меѓутоа, раскинувањето не беше толку многу за музиката; повеќе за тоа како ние бевме третирани како луѓе во секојдневието“. 16-годишниот Марк Рајли, сопатник на групата, на крајот бил примен да свири бас гитара.
Жељко Ребрача
Жељко Ребрача ( година во Пригревица, општина Апатин) е југословенски и српски кошаркар. Во својата кариера играл за НАП, Партизан, Бенетон Тревизо, Панатинаикос, Детроит Пистонс, Атланта Хоукс и Лос Анџелес Клиперс.
Клубови
Жељко Ребрача започнал со кошарката на возраст од 15 години во ОКК Апатин, а пред тоа го практикувал ракометот. Од 16-годишна возраст тој станал член на НПБ од Нови Сад. Во тоа време, Саша Ѓорѓевиќ играл во НАП, кој бил во Нови Сад за воена служба. Неговиот трансфер во К.К. Партизан го заработил поранешниот тренер на Партизан и тренерот на кадетската екипа Југославија Душан Вујошевиќ кој го поканил во репрезентацијата. На Европското првенство за кадети во Холандија во 1990 година, Ребрача го освоил петтото место со тимот. Тој се преселил во Партизан во 1991 година, кога тренерот Жељко Обрадовиќ станал тренер. Сезони 1991/1992. Партизан станал европски шампион во сокол во Истанбул. Со Партизан освоил четири национални првенства.
Во 1995 година преминал во италијанскиот Бенетон од Тревиз со кои го освоил првенството Италија 1997 година, а 1998 година играл за натпреварот на Евролигата и го освоил третото место по поразот од Солун ПАОК и победата над Партизан, повторно под тренерот Жељко Обрадович.
Во 1999 година се преселил во Атина, Панатинаикос, каде што Дејан Бодирога играл и го обучувал Жељко Обрадовиќ. Со Панатинаикос тој го освоил првенството на Грција и на Евролигата 2000 година. Таа година бил назначен за најдобар играч во формата за податотеки, а владата на Југославија го назначил за амбасадор на добра волја.
Во 2001 година, влегол во НБА и се облекол во дресот на Детроит Пистонс. Претходно, во 1994 година, 54-то место во вториот круг бил изготвен од Сиетл СуперСоникс, кој подоцна го префрлил правото на Ребрака Минесота Тимберволвес, а тие биле Торонто Рапторс, конечно да заврши во Пистонс. Тој дебитирал на 30 октомври 2001 година против Далас Маверикс и постигнал 6 бода. Во 2002 година, учествувал во ол-ѕвезда, играјќи за ракомет (дебитант) против софмора (играчи кои имале едногодишно искуство во НБА), како најстара рака во историјата на ол-стар натпревари. Во првата сезона ја скршил коската од десната рака, што го спречил да игра повеќе натпревари. Таа сезона, тој постигнал просек од 6,9 бода по натпревар и постигнал рекорд во кариерата во НБА со 24 бода на 10 април 2002 година.
Во сезоната 2003/2004, тој бил испратен во Атланта Хокс како замена за Рашид Волс во размената учествувале Детроит, Атланта и Бостон Селтикс.